VEGA & Live Nation præsenterer
**Metalkongerne Soulfly gæster VEGA med otte roste album**

*Det Billboard-vante metalband Soulfly, med den tidligere Sepultura-forsanger Max Cavalera i forgrunden, lægger den 27. juni vejen forbi Lille VEGA med et af 2012s bedste metal-album i bagagen.*

Når Soulfly i slutningen af juni indtager Lille VEGA som en del af deres sommerturné rundt i Europa, medbringer de desuden syv tidligere album, som alle har ligget på den amerikanske albumhitliste [Billboard 200](http://www.billboard.com/artist/279952/soulfly/chart).

Det respekterede danske metalmagasin [Devilution](http://devilution.dk/index.php?option=com_content&view=article&id=23116:arsliste-emil-svendsen&catid=44:arsliste) kårede i 2012 Soulflys album *Enslaved* som årets internationale album og tilføjede yderligere: ”*En helt igennem fantastisk metalplade med masser af sorg, ondskab og velkomponerethed. Et mesterværk. Intet mindre*”. Devilution udnævnte desuden *Enslaved* som et af de bedste album i Devilutions levetid.

Her kan du lytte til nummeret ”[Chains](http://www.youtube.com/watch?v=iUp9lnrb8sw)” fra albummet.

**Storsælgende favoritter**
Album som *Dark Ages, 3* og *Prophecy*, der altså alle har været storsælgende favoritter i USA, er også blevet rost i musikmedier herhjemme. Den danske musikside heavymetal.dk giver fx de tre førnævnte album 8/10, og anmelderen skriver om albummet [*Prophecy*:](http://www.heavymetal.dk/releases_view.php?id=767)
 *“Da jeg første gang satte Soulfly's* Prophecy *i anlægget, bredte der sig en overraskelsens glæde i min krop, der fyldte mig med varme og en ustyrlig lyst til at vride mine nakkemuskler af led.”*
**Nyt nummer med på turné**Den legendariske forsanger Max Cavalera udtalte i maj, at Soulfly allerede nu arbejder på materiale til deres kommende album. Derudover afslørede han, at bandet vil medbringe nyt materiale på den kommende turné, som inkluderer koncerten i VEGA, der under alle omstændigheder kommer til at byde på kræs for de danske metal-fans.

**Fakta om koncerten**
Soulfly (US)
Torsdag den 27. juni, kl. 21

Lille VEGA, Enghavevej 40, 1674 Kbh. V

Pris: 150 kr. + gebyr

Billetter kan købes via VEGAs hjemmeside, Billetnet og på posthuse.
[Læs mere og køb billet til koncerten med Soulfly.](http://vega.dk/arrangementer/soulfly-11486.html)